ΓΡΑΠΤΗ ΕΡΩΤΗΣΗ E-1643/01

υποβολή: Erik Meijer (GUE/NGL) προς την Επιτροπή

(12 Ιουνίου 2001)

Θέμα: Η αιφνίδια, βασιζόμενη σε ακατάλληλα επιχειρήματα, απόφαση της ολλανδικής τηλεφωνικής εταιρείας ΚΡΝ να επιβαρύνει τους συνδρομητές της γιαπηρεσίες φωνητικού ταχυδρομείου

1. Είναι ενήμερη η Επιτροπή για το γεγονός ότι η ΚΡΝ, η μεγαλύτερη τηλεφωνική εταιρεία της Ολλανδίας, χορήγησε το 1998 στους συνδρομητές της δωρεάν σύνδεση στο φωνητικό ταχυδρομείο, αλλά ότι στις αρχές του Μαΐου 2001 ανακοίνωσε ότι, αρχής γενομένης από τις 10 Μαΐου, θα τους επιβαρύνει με ξεχωριστή πληρωμή για κάθε μήνυμα που διαβιβάζεται μέσω φωνοταχυδρομείου·

2. Θεωρεί η Επιτροπή άραγε ότι το σύντομο χρονικό διάστημα ανάμεσα στην ανακοίνωση αυτή και στην εφαρμογή της αύξησης των τιμών που αναφέρεται στην πρώτη ερώτηση, συμβιβάζεται με το άρθρο 17, παράγραφος 2 της οδηγίας για τις τηλεπικοινωνίες 98/10/ΕΚ(1) της 26ης Φεβρουαρίου 1998, η οποία επιβάλλει την εφαρμογή περιόδου προειδοποίησης επαρκούς διαρκείας όσον αφορά αυξήσεις των τιμών·

3. Συμμερίζεται άραγε η Επιτροπή την άποψη τουπογράφοντος ότι αυτή η αύξηση των τιμών εξηγείται μάλλον από το γεγονός ότι η εταιρεία ΚΡΝ αναζητεί μέσα για την κάλυψη τωνψηλών δαπανών που ανάλαβε με την πρόσφατη αγορά μεγάλων συμφερόντων στη Γερμανία (Ε-Plus και συχνότητες UMTS, που αντιπροσωπεύουν συνολικό κόστος ύψους 17 δισεκ. ευρώ) από ο' τι από το κόστος τωνπηρεσιών φωνητικού ταχυδρομείου, κυρίως δε επειδή οι συνδρομητές τηλεφωνούν συχνά μόλις λάβουν μήνυμα φωνητικού ταχυδρομείου, ούτως ώστε για την τηλεφωνική εταιρεία να επιτυγχάνεται ισορροπία μεταξύ κόστους και κέρδους·

4. Έχει άραγε ο φορέας παροχής τηλεφωνικώνπηρεσιών τηνποχρέωση να ενημερώνει εγκαίρως τους συνδρομητές του σχετικά με την ακολουθητέα διαδικασία και τις προθεσμίες σε περίπτωση παρόμοιας αύξησης των τιμών, προσφέροντάς τους τη δυνατότητα να διακόψουν τη σύνδεσή τους με το φωνοταχυδρομείο, ούτως ώστε να μην αναγκασθούν να αναλάβουνψηλότερες δαπάνες εξαιτίας της συνέχισης της σύνδεση αυτή·

5. Είναι επίσης ενήμερη η Επιτροπή για το γεγονός ότι το προαναφερθέν στην ερώτηση 1 μέτρο δικαιολογείται με τεχνικές καινοτομίες τις οποίες οι περισσότεροι συνδρομητές δεν θα χρησιμοποιήσουν ποτέ και, πιο συγκεκριμένα, τη διαβίβαση προφορικών μηνυμάτων προς e-mail και fax;

6. Θεωρεί η Επιτροπή το προαναφερθέν στην ερώτηση 5 γεγονός ως σύμφωνο προς το άρθρο 17.4 της οδηγίας για τις τηλεπικοινωνίες 98/10/ΕΚ, όπου καθορίζεται ότι δεν πρέπει να απαιτούνται από τους χρήστες πληρωμές για διευκολύνσεις οι οποίες δεν είναι απαραίτητες για την ζητούμενηπηρεσία·

7. Ποια περαιτέρω μέτρα προτίθεται η Επιτροπή να αναλάβει με αφορμή το εν λόγω θέμα, τόσο για να διορθώσει τις παραβιάσεις της σχετικής οδηγίας όσο και για να προλάβει την επανάληψη παρομοίων διαδικασιών αύξησης των τιμών από άλλους φορείς·

(1) ΕΕ L 101 της 1.4.1998, σελ. 24.

Απάντηση του κ. Liikanen εξ ονόματος της Επιτροπής

(17 Σεπτεμβρίου 2001)

Η Επιτροπή έχει πράγματι επίγνωση του γεγονότος ότι η KPN έχει εξακολουθήσει να προσφέρει στους συνδρομητές της την επιλογή του δωρεάν φωνητικού ταχυδρομείου από το 1998 και ότι η KPN έχει επιβάλει τέλη χρέωσης για την ακρόαση των εισερχόμενων μηνυμάτων του φωνητικού ταχυδρομείου από τον Μάιο του 2001.

Στην επερώτησή του, το Αξιότιμο Μέλος παραπέμπει στις ρυθμίσεις του άρθρου 17 παράγραφος 4 και 17 παράγραφος 5 που είναι μία από τις οδηγίες του νομοθετικού πλαισίου για τις τηλεπικοινωνίες, της οδηγίας 98/10/ΕΚ του Κοινοβουλίου και του Συμβουλίου της 26ης Φεβρουαρίου 1998 για την εφαρμογή της παροχής ανοικτού δικτύου (ONP) στη φωνητική τηλεφωνία και για την καθολικήπηρεσία για τις τηλεπικοινωνίες σε ανταγωνιστικό περιβάλλον (την Νέα Οδηγία για την Φωνητική Τηλεφωνία).

Η περιγραφόμενηπηρεσία (φωνητικού ταχυδρομείου) δεν καλύπτεται από το πεδίο εφαρμογής της νέας οδηγίας για τη φωνητική τηλεφωνία. Στο άρθρο 2, παράγραφος 3, στοιχείο β) της εν λόγω οδηγίας αναφέρεται ποια στοιχεία συμπεριλαμβάνονται στον όρο διαθέσιμες τηλεφωνικέςπηρεσίες στο κοινό για τους σκοπούς της οδηγίας αυτής, ενώ καθορίζεται επίσης ο κατάλογος τωνπηρεσιών οι οποίες εμπίπτουν στο πεδίο εφαρμογής της οδηγίας αυτής. Ηπηρεσία φωνητικού ταχυδρομείου που περιγράφηκε προηγουμένως δεν μπορεί να θεωρηθεί ότι συμπεριλαμβάνεται στον κατάλογο αυτό. Στο άρθρο αναφέρεται επίσης σαφώς ότι στις σταθερέςπηρεσίες δημόσιας τηλεφωνίας δεν συμπεριλαμβάνονται οιπηρεσίες προστιθέμενης αξίας οι οποίες παρέχονται μέσω του δημόσιου τηλεφωνικού δικτύου. Συνεπεία αυτού, ηπηρεσία φωνητικού ταχυδρομείου δεν ρυθμίζεται από το πλαίσιο για τις ευρωπαϊκές τηλεπικοινωνίες.

Ηπηρεσία φωνητικού ταχυδρομείου που έχει προσφέρει η KPN από το 1998 και μετά πρέπει ως εκ τούτου να κατατάσσεται στις εμπορικέςπηρεσίες, οι οποίες είναι πλήρως ανοικτές στις δυνάμεις του ανταγωνισμού. Το γεγονός ότι η KPN καθόρισε τη συγκεκριμένη τιμή που χρεώνεται για την παροχή της εν λόγωπηρεσίας θα μπορούσε να εκληφθεί ως ένδειξη για τη διάνοιξη δυνατοτήτων σε άλλους επιχειρηματικούς φορείς να προσφέρουν ανταγωνιστικές τιμές, με αποτέλεσμα αυτό να συνεπάγεται τη διεύρυνση των επιλογών για τον καταναλωτή.

Λαμβάνονταςπόψη της όσα αναλύθηκαν προηγουμένως, η Επιτροπή δεν διαβλέπει την ανάγκη, αλλά ούτε και διαθέτει τις αρμοδιότητες βάσει του εφαρμοστέου νομοθετικού πλαισίου, να λάβει συγκεκριμένα μέτρα.